Ole Hannibal Sommerfeldt

Ole Hannibal Sommerfeldt (født 3. mars 1753 på Toten, død 6. april 1821 på Biri, begravet i Dal i Vardal) var en norsk embedsmann. 
Ole Hannibal Sommerfeldt var sønn av sorenskriver David Sommerfeldt på Toten og Benedikte Hoff. I 1768 tok han examen artium, og juridisk embedseksamen i 1773.

Han var gift to ganger; første gang i 1780 med en kvinne fra Bø i Gausdal, andre gang i 1801 med enken Anne Cathrine Bull (født ca. 1760, død 1848).

 Yrkesliv 
De første årene etter juridikum var Sommerfeldt lensmann i Gausdal. Den 29. desember 1783 ble han fogd over Øst- og Vest-Finnmark fogderi. Den 5. april 1784 ble han utnevnt til kammerråd. Den 13. juni 1787 ble han utnevnt til amtmann i Finnmark, en stilling han besatt inntil han 26. mars 1800 ble utnevnt til amtmann i Romsdals amt. Den 28. juli 1811 ble han så utnevnt til amtmann i Kristians amt etter sin avdøde bror Christian Sommerfeldt, et embede han besatt til sin død. I 1812 kjøpte han gården Dal i Vardal, der han bodde resten av sitt liv. I 1814 var han medlem av det overordentlige Storting.

Sommerfeldt var ridder av Dannebrogordenen, Vasaordenen og Nordstjerneordenen.

 Referanser 

 Kilder 
 Dansk biografisk leksikon
 Lauvdal, Torgeir: Vardal bygdebok I, Vardal 1941, s. 315-316.

 Eksterne lenker 

  Ole Hannibal Sommerfelt i Norsk biografisk leksikon
  Sommerfeldts «Kort beskrivelse over Finmarken», 1799-1800

Kategori:Fylkesmenn i Finnmark
Kategori:Fylkesmenn i Møre og Romsdal
Kategori:Fylkesmenn i Oppland
Kategori:Norske amtmenn
Kategori:Stortingsrepresentanter 1814
Kategori:Riddere av Dannebrogordenen‎
Kategori:Vasaordenen
Kategori:Nordstjerneordenen
Kategori:Alumni fra Københavns Universitet
Kategori:Personer fra Østre Toten kommune
Kategori:Personer fra Gjøvik kommune